b'\n_START_ARTICLE_\nAzoto fiksacija\n_START_PARAGRAPH_\nAzoto fiksacija \xe2\x80\x93 procesas, kurio metu i\xc5\xa1 atmosferos paimtas molekulinis azotas paver\xc4\x8diamas azoto junginiais (amoniaku, nitratais, azoto dioksidu._NEWLINE_Gamtoje \xc5\xa1\xc4\xaf proces\xc4\x85 atlieka kai kurie prokariotai, \xc4\xafskaitant bakterijas. Azot\xc4\x85 fiksuojantys mikroorganizmai vadinami diazotrofais. Kai kurie augalai (pvz., did\xc5\xbeioji dalis Pupini\xc5\xb3 \xc5\xa1eimos) ir gyv\xc5\xabnai (termitai) suformuoja ry\xc5\xa1ius su \xc5\xa1iais mikroorganizmais. Augal\xc5\xb3 \xc5\xa1aknyse gyvenan\xc4\x8di\xc5\xb3 gumbelini\xc5\xb3 bakterij\xc5\xb3 pagaminti amonio jonai panaudojami organini\xc5\xb3 jungini\xc5\xb3 sintezei. Biologin\xc4\x97 azoto fiksacija buvo atrasta oland\xc5\xb3 mikrobiologo Martinus Beijerinck._NEWLINE_Azoto fiksacija vyksta ir nebiologiniuose procesuose, tokiuose kaip \xc5\xbeaibas, pramon\xc4\x97je - Haber-Bosch procese; degime.\n_START_SECTION_\nKiti azot\xc4\x85 fiksuojantys augalai\n_START_PARAGRAPH_\nNors dauguma azot\xc4\x85 fiksuojan\xc4\x8di\xc5\xb3 (simbioz\xc4\x97je su diazotrofais) augal\xc5\xb3 priklauso pupini\xc5\xb3 \xc5\xa1eimai, yra ir dar 22 kr\xc5\xabm\xc5\xb3 ar med\xc5\xbei\xc5\xb3 gentys i\xc5\xa1 kit\xc5\xb3 8 \xc5\xa1eim\xc5\xb3, kuriose vykdoma azoto fiksacija._NEWLINE_Azoto fiksacija taip pat atliekama kai kuriuose simbiotiniuose ry\xc5\xa1iuose su melsvabakter\xc4\x97mis (pvz., Nostoc genties).\n_START_SECTION_\nChemin\xc4\x97 azoto fiksacija\n_START_PARAGRAPH_\nAzoto fiksacija gali b\xc5\xabti atliekama tr\xc4\x85\xc5\xa1\xc5\xb3, sprogmen\xc5\xb3 ir kit\xc5\xb3 produkt\xc5\xb3 gamyboje. Populiariausias naudojamas b\xc5\xabdas - Haberio procesas (Haber-Bosch).'